Document ID: 31994R2529

KOMISSION ASETUS (EY) N:o 2529/94,
annettu 19 päivänä lokakuuta 1994,
sokerin vientitukien myöntämistä koskevista yksityiskohtaisista soveltamissäännöistä annetun asetuksen (ETY) N:o 394/70 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(1), sellaisena kuin se on viimeksi muutettuna asetuksella (EY) N:o 133/94(2), ja erityisesti sen 19 artiklan 7 kohdan,
sekä katsoo, että
kyseisen 19 artiklan 2 kohdassa säädetään erityisesti, että asetuksen (ETY) N:o 1785/81 1 artiklan 1 kohdan h alakohdassa tarkoitetulle tuotteelle, joka on inuliinisiirappi, voidaan säätää tuki sitä sellaisenaan vietäessä; isoglukoosin ja inuliinisiirapin suuren samankaltaisuuden vuoksi olisi jälkimmäiselle tuotteelle sitä sellaisenaan vietäessä myönnettävän tuen osalta käytettävä laskutapaa, joka on yhdenmukainen isoglukoosiin sovellettavan tuen laskemiseen käytettävän laskutavan kanssa; ottaen kuitenkin huomioon toisaalta komission asetuksen (ETY) N:o 394/70(3), sellaisena kuin se on viimeksi muutettuna asetuksella (EY) N:o 1555/94(4), 13 b artiklassa vahvistetut edellytykset ja toisaalta sen, että inuliinisiirapin tuotantokiintiöt samoin kuin sen tuotantomaksut ja tuontimaksu on vahvistettava sokeria ja isoglukoosia vastaaviksi kerrointa 1,9 soveltaen, edellä mainitun laskutoimituksen tulos olisi kerrottava kyseisellä kertoimella; inuliinisiirapin vientituki on aiheellista vahvistaa kuukausittain, koska myös isoglukoosin ja sokerisiirappien osalta on säädetty kuukauden määräajoin suoritettavasta vahvistamisesta,
inuliinisiirapin markkinointivuoden 1994/1995 tuotanto samoin kuin kyseisen tuotteen vientitarpeet ovat tiedossa vasta 1 päivänä tammikuuta 1995; tämän toimenpiteen soveltamista olisi näin ollen lykättävä kyseiseen ajankohtaan asti ja vientitukia kyseiselle tuotteelle vahvistettava vasta siitä alkaen, ja
sokerin hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 394/70 13 b artiklaan seuraava kohta:
"Asetuksen (ETY) N:o 1785/81 1 artiklan 1 kohdan h alakohdassa tarkoitettujen tuotteiden vientituki 100 kilogrammalta kuiva-ainetta on samansuuruinen kuin mainitun asetuksen 1 artiklan 1 kohdan f alakohdassa tarkoitetulle tuotteelle vahvistettu vientituki kerrottuna kertoimella 1,9. Kyseinen vientituki on vahvistettava kuukausittain."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä lokakuuta 1994.

Labels: 3
17